(Zero Day: เจาะระบบโลกสะเทือน)
(29 เมษายน 1975)
(สามวันก่อน)
(ฮัดสัน นิวยอร์ก)
- อรุณสวัสดิ์ - อรุณสวัสดิ์ครับ
อาหารนกตรงทางเดินหลักหมดอีกแล้วนะ
เหรอครับ
ใช่ ผมว่าผมเพิ่งเติมไปเมื่อวานนะ
ไม่รู้สิ คงเป็นนกบลูเจย์มั้ง
สงสัยพวกมันจะชอบของแพง
เดี๋ยวผมเติมให้ครับ
ไม่ต้อง ผมเติมเอง ไม่เป็นไร พวกกระรอกอาจจะแอบมากิน
กระรอกพวกนั้นคงกินจุน่าดูนะครับ
นี่ครับ ทานให้อร่อย
รายงานของวันนี้ครับ ท่าน
ขอบใจ
- ขอให้โชคดีครับ - ขอบใจ
- นี่ครับ - ขอบใจ
(อดีตสุภาพสตรีหมายเลขหนึ่ง รอการแต่งตั้งเป็นผู้พิพากษาศาลอุทธรณ์)
เที่ยวบินของเมียผมจะมาถึงกี่โมง
ยังไม่แน่นอนครับ
เรายังไม่ได้แจ้งจํานวนแขก ที่จะมางานคืนวันเสาร์กับผู้จัดเลี้ยง
ได้ข่าวจากอเล็กซ์บ้างไหมครับ
ไม่
งั้นผมจะถือว่าเธอมา
เช้านี้ผมนัดคนไว้ บอกให้พวกเขาไปที่เรือนเล็กด้วย
ได้ครับ
- ขอบคุณค่ะ - ไม่เป็นไรครับ
(หาเสียง 2004)
แอดเล สตีเวนสันเคยบอกผมว่า กุญแจสู่ความสําเร็จทางการเมืองของเขา
คือการหัดอ่านหนังสือกลับหัว
ท่านประธานาธิบดี สวัสดีค่ะ ขอโทษนะคะ ฉันไม่ทันเห็นคุณ
การล่องหนเป็นพลังวิเศษ
ที่อดีตประธานาธิบดีทุกคนต้องฝึกจนเชี่ยวชาญ
เชิญ
นี่คุณเขียนเองเหรอคะ
เป็นนิสัยที่ติดมาตอนเรียนกฎหมายน่ะ
บางครั้งผมก็อ่านข้อมูลชุดเดิม
หลังจากผ่านไปหลายชั่วโมงหรือหลายวัน
แล้วเห็นบางอย่างที่ผมมองข้ามไป ในแบบที่ผมคิดไม่ถึง
บันทึกไว้แบบนี้ ก็ทําให้กระบวนการต่างๆ ง่ายขึ้นนะคะ
นี่คุณกําลังถามอ้อมๆ หรือเปล่าว่า ทําไมผมเขียนหนังสือนานจัง
เบนบอกว่าคุณไม่อยากเจอฉัน
ผมดีใจที่เจอคุณนะ
ผมไม่คิดว่าคนอื่นจะช่วยผมเขียน บันทึกความทรงจําได้
ถ้าลองถามคนอื่นดู คุณจะเห็นว่า ฉันเคยร่วมงานกับบุคคลสําคัญหลายคน
แน่นอนว่าไม่สําคัญเท่าคุณ
ระดับความสําคัญของผม ผ่านจุดสูงสุดไปตั้งแต่คุณยังไม่เกิดโน่น
ฉันไม่คิดอย่างนั้นนะคะ
คุณเป็นประธานาธิบดีคนสุดท้ายในยุคใหม่
ที่ได้รับการสนับสนุน จากทั้งสองพรรคอย่างสม่ําเสมอ
บันทึกความทรงจําของคุณ มีศักยภาพที่จะสร้างความแตกต่าง
เบนบอกว่าคุณเก่ง
รู้ไหมนั่นใคร
จอห์น แฟลนากันค่ะ
ใช่
พวกคุณโตมาด้วยกัน รับใช้ชาติในกองทัพด้วยกัน
เขารอดจากการรบสองครั้ง แต่กลับถูกฆ่าตายในกรีนพอยต์
ระหว่างไปซื้อนม
นั่นเป็นแรงบันดาลใจให้คุณเป็นอัยการ
นั่งสิ
ใช่ จอห์นเคยพูดบ่อยๆ ว่า
"ความยิ่งใหญ่ต้องการความยิ่งใหญ่"
ผมไม่รู้ว่ามันหมายความว่ายังไง แต่ตอนนี้ผมคิดว่ามันง่ายมาก
ชื่อเสียงเกิดจากการกระทํา
โดยเฉพาะในช่วงเวลานั้น
คุณมีช่วงเวลาแบบนั้นเยอะเลย
คนเขารู้เรื่องกันหมดแล้ว
บางเรื่องคนก็ไม่รู้ค่ะ
เช่นอะไร
แม้ว่าชัยชนะจะนอนมาเห็นๆ
ทําไมคุณถึงไม่ลงเลือกตั้งอีกสมัย โดยไม่มีเหตุผลแน่ชัด
ไม่มีเหตุผลแน่ชัดเหรอ คุณก็รู้อยู่แล้ว ทุกคนรู้
บางคนก็บอกว่ามีเหตุผลอื่น
- คุณเป็นหนึ่งในนั้นหรือเปล่า - เปล่าค่ะ
แต่สมัยนี้ถ้าเราไม่ปฏิเสธข่าวลือ มันจะกลายเป็นความจริง
เราคงมัวแต่ยุ่งกับการฝังศพลูกชาย จนไม่ได้อ่านหนังสือพิมพ์แท็บลอยด์น่ะ
ท่านประธานาธิบดี ฉันนึกไม่ออกเลยว่ามันเจ็บปวดแค่ไหน
แต่คุณไม่เคยพูดถึงเรื่องนี้เลย และคนบางคนก็...
ผมรู้ว่าเราเลยเส้นตายมานานแล้ว
และผมต้องส่งหนังสือให้เจ้านายคุณ ไม่งั้นก็ต้องคืนเงินให้เขา
บอกเขาว่าฉบับร่างใกล้จะเสร็จแล้ว
มันไม่ง่ายขนาดนั้นน่ะสิ เขาเป็นอดีตประธานาธิบดีสหรัฐฯ นะ
แล้วพอฉันพูดถึงลูกชายเขา เขาก็ไล่ฉันออกมาเลย
แต่เบน คุณมีปัญหาใหญ่กว่านั้น
ไม่ว่าจะใช้นักเขียนเงาหรือไม่
ฉันว่าเขาไม่มีแก่ใจจะเขียนหนังสือให้เสร็จ
ไม่ว่าจะเกิดอะไรขึ้นในตอนนั้น
ฉันว่าเขาไม่อยากคิดถึงมัน
เบน
สงสัยจะเจอจุดอับสัญญาณ
(จะมีเหตุการณ์แบบนี้อีก)
เราได้รับแจ้งว่า นอกจากจะเกิดไฟดับเป็นวงกว้าง
ในโครงข่ายไฟฟ้าส่วนภูมิภาคหลายแห่งแล้ว
ระบบคอมพิวเตอร์ที่ควบคุมการขนส่ง
การสื่อสาร
และโครงสร้างพื้นฐานอื่นๆ ยังถูกยึดโดยสมบูรณ์
โดยที่การแจ้งเตือนความปลอดภัยถูกปิด
เบื้องต้นคาดว่ามีผู้เสียชีวิตเป็นจํานวนมาก แต่ยังไม่ทราบตัวเลขแน่ชัด
รถไฟใต้ดินและรถไฟที่เต็มไปด้วยผู้โดยสาร
ถูกสับไปวิ่งบนรางเดียวกัน
ทําให้เกิดการประสานงา มีผู้บาดเจ็บเป็นจํานวนมาก
เจ้าหน้าที่กล่าวว่าเครื่องพยุงชีพหยุดทํางาน
และเครื่องปั่นไฟสํารองชํารุด ทําให้ผู้ป่วย...
เครื่องบินที่ขาดการติดต่อกับหอควบคุม
จําต้องบินโดยไม่รู้ทิศทางเป็นเวลาสั้นๆ
ผู้เสียชีวิต...
ดูเหมือนมือถือทุกเครื่องในอเมริกา จะแสดงข้อความที่น่าหวาดหวั่นแบบเดียวกัน
"จะมีเหตุการณ์แบบนี้อีก"
- ท่านครับ - หนึ่งนาทีแห่งความ...
- ท่าน - หวาดกลัวทั่วประเทศ
หาเจอไหม
เที่ยวบินของคุณนายมัลเลนมาจากวอชิงตัน
แต่เอฟเอเอบอกว่ามีเครื่องบินตกแค่สามลํา
และไม่มีลําไหนมาจากแนชวิลล์
- อเล็กซ์ล่ะ - พยายามติดต่ออยู่ครับ
ทิ้งให้คนทั้งประเทศสงสัยว่า จะเกิดอะไรขึ้นอีกกันแน่
มันจะเกิดขึ้นเมื่อไหร่ และใครเป็นผู้อยู่เบื้องหลัง
(สถานกงสุลรัสเซีย นิวยอร์กซิตี้)
หนึ่งนาทีเป๊ะ
หลายระบบ
แล้วก็กลับมาเป็นปกติ
ครับ ผมจะจัดการเอง
เป็นเวลานานเกินไปแล้วที่ทําเนียบขาว
และประเทศนี้นิ่งนอนใจ ต่อจุดอ่อนอันใหญ่หลวงของเรา
นี่เป็นเรื่องที่ผมหวาดกลัวมาพักหนึ่งแล้ว
สมาชิกสภาคนอื่นๆ จากทั้งสองพรรคก็เช่นกัน
ความเชื่อมโยงของเรากับโลกมีราคาที่ต้องจ่าย
ถึงเวลาที่เราต้องตื่นได้แล้ว
(ฮัดสัน นิวยอร์ก)
คลิปนี้ซึ่งถ่ายบนรถไฟใต้ดินในนิวยอร์กซิตี้
จับภาพช่วงเวลาสะเทือนขวัญ ที่รถไฟขาดไฟฟ้าอย่างกะทันหัน
ก่อนที่อุปกรณ์เคลื่อนที่ทั้งหมดจะใช้การไม่ได้
โบกมือให้แม่หน่อย สวัสดีแม่สิ
สวัสดีครับ แม่
เย่ ขึ้นรถไฟใต้ดินครั้งแรก
สวัสดีครับ แม่...
ไม่เป็นไร ที่รัก ถึงสถานีของเราพอดี
มีรถไฟอยู่ข้างหน้า ทําไมรถถึงไม่จอด
เกิดอะไรขึ้น
รถไม่ยอมจอด
สวัสดี
- พวกเขารู้หรือยังว่านี่มันเรื่องอะไร - ยัง ยังเลย
พระเจ้า ฉันไม่เป็นไร จอร์จ
ฉันไม่เคยรู้ว่าเครื่องบินไต่ระดับได้เร็วขนาดนั้น
แต่เราแค่บินวนรอบลากวาร์เดียอยู่พักใหญ่
- ได้คุยกับลูกหรือยัง - เธอสบายดี
- กําลังเตรียมเข้าประชุมวาระพิเศษ - โอเค
- มันแย่มากไหม - มาก
คนชอบคิดว่าระบบของเราไม่มีทางล้มเหลว
แต่การที่ระบบต่างๆ ล่มพร้อมกันแบบนี้
แม้แต่เราก็ไม่มีปัญญาก่อเหตุ
อย่างน้อยก็เท่าที่ผมรู้นะ
รัสเซียเหรอ
ก็เป็นไปได้ แต่...
มิทเชลล์จะขึ้นพูดที่ทําเนียบขาว
หวังว่าเธอจะรู้อะไรบ้าง
ประเทศนี้นิ่งนอนใจต่อจุดอ่อน...
ระหว่างนี้ พวกจําอวดก็ทําได้แค่ ราดน้ํามันบนกองไฟ
ฉันเห็นศพที่ทางข้ามทางรถไฟ
หวังว่าคงไม่ใช่เพื่อนบ้านนะ
ถึงเวลาที่เราต้องตื่นได้แล้ว จะปล่อยให้เกิดเรื่องแบบนี้อีกไม่ได้
นั่นคือคําพูดของประธานสภาฯ ริชาร์ด ดรายเออร์ ในวันนี้
ในขณะที่มีการชี้นิ้วโทษกัน และมีความพยายามที่จะค้นหาและฟื้นฟู
โดยไม่มีคําตอบเป็นเรื่องเป็นราว
เรากําลังรอให้ท่านประธานาธิบดี กล่าวกับคนทั้งประเทศ
ซึ่งผมทราบมาว่าใกล้จะถึงเวลาแล้ว
(หนึ่งวันหลังซีโร่เดย์)
แกเห็นอะไร เจ้าเพื่อนยาก
เดล
การค้นหาและกู้ภัยดําเนินไปตลอดทั้งคืน
ที่จุดเกิดอุบัติเหตุใหญ่ ทางรถไฟและรถยนต์ทั่วประเทศ
ขณะที่ผู้คนยังคงตามหาผู้เป็นที่รักที่หายสาบสูญ
ได้มีการสร้างอนุสรณ์ชั่วคราวทั่วประเทศ
สําหรับผู้ที่ได้รับการยืนยันว่า เสียชีวิตแล้วหลายพันคน
ไมค์ เราได้ยินคําว่าซีโร่เดย์...
เฮคเตอร์ อรุณสวัสดิ์
อรุณสวัสดิ์ครับ
มีตัวอะไรอยู่ข้างนอก อาจเป็นหมาจิ้งจอก แรคคูน ไม่ก็ไคโยตี้
ไม่แน่ใจเหมือนกัน ผมไม่เห็นตัวมัน
แต่ผมได้ยินเสียง และดูเหมือนเดลจะได้กลิ่น
ไว้ว่างๆ ผมจะวางกับดักครับ
ขอบใจ
ถ้าให้ใช้ศัพท์เทคนิคง่ายๆ
ซีโร่เดย์หมายถึงการละเมิดทางไซเบอร์ ที่มุ่งเป้าไปยังช่องโหว่ที่ไม่เป็นที่รู้จัก
ในระบบซอฟต์แวร์
อรุณสวัสดิ์ครับ ท่านประธานาธิบดี
- ขอผมดูหน่อย ขอบคุณ - นี่ครับ
ผู้ต้องสงสัยอยู่ใกล้แค่เอื้อม
คุณคงคิดว่าการโจมตีแบบดิจิทัลจะทิ้งร่องรอย...
- นี่ครับ - ขอบใจ
จะสาวกลับไปถึงตัวผู้ก่อเหตุ ถูกต้องไหมครับ
โรเจอร์ คาร์ลสันมาหาครับ
พวกเขาไม่รู้อะไรเลย ไม่รู้เลย
ท่านครับ โรเจอร์มาหา
โรเจอร์ มาที่บ้านเนี่ยนะ
ครับ เควินบอกว่า เขามารอหน้าประตูรั้วตั้งแต่ยังไม่ตีห้า
โธ่ ก็ให้เขาเข้ามาสิ
ครับ
เฮ้ย มาทําบ้าอะไรที่นี่
สบายดีไหม
ไม่
ที่จริงก็สบายดี
ผมสบายดีครับ
สบายดี ถ้าคํานึงถึงสถานการณ์ในตอนนี้
แน่นอน นี่เรื่องใหญ่นะ
ครับ ระบบขนส่งล่มทั้งระบบ
ไฟแดงกะพริบมาตลอดทางตั้งแต่ในเมือง
ว่าแต่นายมาทําอะไร แค่แวะมาหาเหรอ
ไม่มาไกลไปหน่อยเหรอ
แค่แวะมาหา แต่ก็มีธุระอื่นด้วย
- ผมได้รับโทรศัพท์จากทําเนียบขาว - เห็นที่เธอพูดไหม
- เห็นครับ - พวกเขาไม่รู้อะไรเลย
ฉันเห็นใจเธอนะ
ครับ ผมคิดว่านั่นคือสาเหตุที่พวกเขาโทรหาผม
พวกเขาคิดว่าถ้าคุณไปตาม จุดที่มีการกู้ภัย ให้กําลังใจผู้คน
จับมือกับเจ้าหน้าที่เผชิญเหตุ ก็จะช่วยได้มาก
ฉันไม่ทําแบบนั้นแล้ว
ใครสักคนต้องทํา
คุณพูดเองนะ
เห็นๆ อยู่ว่าพวกนั้นไม่รู้เลยว่า
ใครเป็นคนก่อเหตุ ก่อเหตุไปทําไม และมันจะเกิดขึ้นอีกไหม
พวกเขากําลังลําบาก
ท่านครับ ทุกคนได้รับคําขู่แบบเดียวกัน
ส่งตรงถึงโทรศัพท์
มันเหมือนเป็นเรื่องส่วนตัว
และตอนนี้
ผมคิดว่าคนอเมริกันอยากรู้ว่า ประเทศชาติจะปลอดภัยดี
และพวกเขาไม่ควรแตกตื่น
พวกเขาต้องการผู้นําที่เข้มแข็ง
ถ้าคุณตอบว่าไม่ ผมจะโทรกลับไปปฏิเสธอย่างสุภาพ
หรือไม่คุณก็ไปสักครึ่งชั่วโมง
พอให้คนรู้ว่าพวกเขาไม่ได้อยู่ตามลําพัง
(แมนฮัตตัน นิวยอร์กซิตี้)
ท่านประธานาธิบดี
มีใครเห็นลูกผมบ้าง
ท่านประธานาธิบดี ขอบคุณครับที่มา ผมรองหัวหน้ากองสวีนนีย์
คนของผมทํางานในที่เกิดเหตุตั้งแต่เกิดเรื่อง
- เราไม่อยากเกะกะ แค่... - ไม่ต้องห่วงครับ
- เราดีใจที่ท่านมา - เป็นยังไงกันบ้าง
ข้างล่างนั่นเละมาก แต่เราสบายดีครับ
ดี พวกคุณต้องการอะไรไหม
ถ้าได้หัวพ่นไฟอีกก็ดีครับ มีเศษเหล็กหนักๆ เพียบเลย
โอเค ผมจะดูว่าทําอะไรได้บ้าง
เชิญครับ ท่านประธานาธิบดี
นายยังติดต่อกับฟอร์ตดรัมอยู่ไหม
ลองดูว่ากรมวิศวกรรมทหารส่งอะไรมาได้บ้าง
- ได้ครับ เจ้านาย เราจะโทรไป - ท่านครับ
รถไฟขบวนแรกจอดอยู่ที่สถานี
ตอนที่รถไฟขบวนที่สอง พุ่งเข้าชนด้วยความเร็วสูงสุด
ไอ้พวกสังคมนิยมขายชาติ
- ตื่นได้แล้ว นี่มันแผนหลอกเอาเงินประกัน - หยุดพล่ามทฤษฎีสมคบคิดได้แล้ว
ผมว่าเราพอแค่นี้ดีกว่า
ทางนี้ต้องการตํารวจเพิ่ม
พวกคุณต้องปล่อยให้เราทําหน้าที่
ยังมีคนติดอยู่ข้างใน
พวกนั้นเป็นนักแสดง อาจจะไม่มีใครอยู่ข้างล่างด้วยซ้ํา
ลูกฉันอยู่ข้างล่างนั่น
กลับไปที่รถดีกว่าครับ
นี่ ขอร้องล่ะ
เป็นอะไรของพวกคุณ นี่แหละคือสิ่งที่พวกมันต้องการ
- พวกมันเป็นใครล่ะ คุณไม่รู้ด้วยซ้ํา - ใช่ ผมไม่รู้
คุณก็เหมือนกัน ไม่มีใครรู้
แต่เราตะโกนใส่กันแล้วมันจะได้อะไรขึ้นมา
เราเป็นคนอเมริกัน เราทําอะไรอยู่
เราควรจะยืนหยัดและช่วยเหลือกันสิ
อะไร คิดว่าที่พวกคุณทําอยู่ มันถูกแล้วเหรอ ไม่เลย
พวกคุณกลัว
แล้วคิดเหรอว่าการตีโพยตีพาย เรื่องทฤษฎีสมคบคิดไร้สาระ
จะทําให้พวกคุณหายกลัว ไม่เลย
พวกคุณทําตัวไม่สมเป็นคนอเมริกัน ไม่สมเป็นคนรักชาติ
พวกคุณจะยืนหยัดเพื่อคนตัวเล็กๆ ไหม
- เพื่อชนชั้นแรงงาน - ใครสักคนต้องทํา
มีชนชั้นแรงงานทั้งชายและหญิง ถูกฝังอยู่ใต้เท้าพวกเรา ที่นี่
พวกคุณไม่ไว้ใจรัฐบาล ผมเข้าใจ
พวกเขาไม่ได้ช่วยเหลือทุกคนเสมอไป
แต่นี่มันไม่เกี่ยวกับรัฐบาล หรือชนชั้นนํา
หรือจะเรียกว่าอะไรก็ช่าง
มันเกี่ยวกับคนที่เกลียดเรา
คนที่ต่อต้านทุกอย่างที่เราสนับสนุน
ทุกอย่างที่ทําให้เราเป็นเรา
และพวกเขาหาทางทําร้ายเราได้ มันก็แค่นั้น
ตอนนี้คนเหล่านี้ต้องกลับไปทํางาน และช่วยคนที่ติดอยู่ออกมา
และคุณต้องปล่อยให้พวกเขาทํา
ถ้าพวกคุณอยากอยู่ใกล้ๆ เพื่อให้กําลังใจหรือสวดภาวนา เยี่ยม
แต่ขอร้อง ช่วยอยู่นอกแนวกั้น
ท่านครับ ผมต้องบอกว่าเมื่อกี้ยอดไปเลย
ขอบใจ เทอร์รี่
- สวัสดี - ถามจริง ในเขตของฉันเนี่ยนะ
เห็นข่าวแล้วเหรอ
คุณดูแลการตอบสนองในวอชิงตัน
เขาก็ดูแลประชาชนทางบ้าน มันดีต่อภาพลักษณ์ของพวกคุณทั้งคู่
โอเค ภาพลักษณ์ฉันดีอยู่แล้ว โรเจอร์
คุณเป็นต้นคิดสินะ
ทําเนียบขาวอนุมัติแล้ว
โอเค แต่ใครเป็นต้นคิด
ว่าแล้ว ฉันพูดเสมอว่า "อย่าคิดว่าโรเจอร์จะวางมือ"
"เขาจะหาทางกลับเข้าวงการจนได้
ต่อให้ต้องเกิดหายนะระดับชาติ"
ที่จริงผมอยู่กับพ่อคุณ ถ้าคุณ...
แม่งเอ๊ย
(ไบรตันบีช นิวยอร์ก)
นายมาสาย
ไม่เอาน่า รถไฟใต้ดินปิด อูเบอร์ก็ไม่มี ผมต้องเดินมานะ
ฟีลิกซ์ปิดเซิร์ฟเวอร์เมื่อสัปดาห์ก่อน แล้วก็หายเงียบไปเลย แต่ผมตามหาอยู่
ไหนบอกพวกนายเหมือนครอบครัวไง
ก็เหมือนจริงๆ แต่บางทีเขาก็ทําตัวแบบนี้
หาที่อยู่ใหม่เพื่อตั้งเซิร์ฟเวอร์ แล้วค่อยส่งที่อยู่มาให้เรา
สาบานได้
ผมรับรองว่าอีกวันสองวันเขาจะติดต่อมา
ได้ออกข่าวทุกช่องเลยนะ แม้แต่เดธสตาร์
ผมเผลอตัวไปหน่อย
ผมไม่ควรไปที่นั่น และผมก็น่าจะหุบปากไว้
คุณทําดีแล้ว จอร์จ ใครสักคนต้องพูดออกมา
ประธานาธิบดีมิทเชลล์เพิ่งโทรมา
เธออยากให้ผมไปดี.ซี.พรุ่งนี้
ไปทําไม
เธอไม่ได้บอก
ไปถ่ายรูปในห้องทํางานรูปไข่มั้ง ใครจะรู้
แต่ผมสัญญาว่าจะกลับมาภายในคืนพรุ่งนี้
ผู้พิพากษารัฐบาลกลาง ศาลอุทธรณ์สหรัฐฯ เขตที่สอง
ถึงการลงคะแนนจะถูกเลื่อนออกไป แต่เราจะฉลองกัน
ฉันไม่สนเรื่องคืนพรุ่งนี้หรอก แต่คุณห้ามประมาทมิทเชลล์นะ
เธอกะสร้างผลงานก่อนการเลือกตั้ง ภายในสองสามเดือนข้างหน้า
แต่ถ้ายังแก้ไขเรื่องนี้ไม่ได้ วาระทางกฎหมายของเธอก็จะถูกพับไว้
เธอไม่เสียเวลามาถ่ายรูปหรอก เธอเรียกคุณไปเพราะเห็นช่องทาง
พูดง่ายๆ นะ
วันนี้เป็นวันแรกและวันสุดท้าย ที่ผมจะคืนสังเวียนการเมือง จบแค่นี้
งานคุณกําลังไปได้สวย ถึงตาคุณแล้ว เราจะทําตามที่ตกลงกันไว้
ไม่ว่าใครจะว่ายังไง คุณก็พิสูจน์ไปแล้วว่าคุณเป็นผู้บริสุทธิ์
เราทั้งคู่รู้ดีว่านั่นเป็นความสําเร็จครั้งใหญ่
อย่าลืมว่าการเป็นจุดสนใจมันเป็นยังไง
ผมรู้ ตอนนี้ผมเป็นแค่นักเขียนตกอับ
ที่ต้องรีบปั่นงานและไม่มีอะไรต้องพิสูจน์
ไม่ว่าพรุ่งนี้จะเกิดอะไรขึ้น อย่าปล่อยให้พวกเขาบอกคุณเป็นอื่น
(สองวันหลังซีโร่เดย์)
(วอชิงตัน ดี.ซี.)
ฉันเคยอยู่ที่นี่สี่ปี แต่ไม่เคยเข้าห้องนี้เลย
- ภาพสวยดีนะ - ครับ
ประธานาธิบดีมัลเลน
เชิญพบประธานาธิบดีมิทเชลล์ครับ
ประธานาธิบดีมัลเลน ขอบคุณค่ะที่มา
ขอบคุณ ทุกคน ไปหาอะไรกิน แล้วกลับมาที่นี่ภายในสองชั่วโมงนะ
จอห์น ดีใจที่เจอคุณ
- ท่านประธานาธิบดี - จิม
ท่านประธานาธิบดี เป็นยังไงบ้าง
นั่งก่อนสิ
จะนั่งตรงนั้นก็ได้นะถ้าคุณอยากนั่ง
นั่นเก้าอี้คุณ ผมนั่งนี่ดีกว่า
มันแย่เหมือนที่เห็นไหม
ฉันไม่รู้จะสรรหาอะไรมาพูด แทนคําว่า "ฉันไม่รู้อะไรเลย" แล้ว
ซีไอเอไม่ค่อยทันเรื่องไซเบอร์ แต่ทีมที่ฟอร์ตมี๊ด
โดยเฉพาะพวกทีเอโอ...
พวกเขายังเป็นมือหนึ่งอยู่ แต่พวกเขาก็หัวหมุนเหมือนกัน
ปกติแล้ว ช่องโหว่ซีโร่เดย์จะอยู่แค่ในระบบเดียว
อย่างเช่นไอโฟน
แต่เจ้านี่เจาะเข้ามาทางช่องโหว่ที่ไม่เป็นที่รู้จัก ในระบบหลายสิบระบบ
มันปิดระบบพวกนั้นเป็นเวลาหนึ่งนาทีเป๊ะ
แล้วก็เปิดทุกอย่างอีกครั้ง
แปลว่าไม่ใช่ฝีมือคนใน
ใช่ คนของเราเพิ่งตรวจสอบได้แป๊บเดียว ตอนที่ทุกอย่างกลับมาทํางาน
มีการเรียกค่าไถ่ไหม มีใครอ้างตัวเป็นผู้ลงมือ
- อะไรทํานองนั้นไหม - มีแค่คําขู่ร้ายกาจนั่น
คนของเราที่มี๊ดเข้าเวรกัน พยายามหาร่องรอยดิจิทัล
แต่หายังไงก็หาไม่เจอ
แล้วคุณมีแผนยังไง
รัฐสภาอนุมัติการจัดตั้งคณะกรรมการสืบสวนพิเศษ
และมอบอํานาจให้พวกเขาเป็นพิเศษ
ให้สมกับความร้ายแรงของเหตุฉุกเฉินครั้งนี้
พวกเขาจะมอบอํานาจในการจับตามอง
อํานาจในการตรวจค้นและยึดทรัพย์
และถ้าจําเป็น อาจระงับสิทธิ์ ในการขอปล่อยตัวผู้ต้องสงสัยด้วย
ให้ตายสิ เอฟเวอลิน ตอน 11 กันยา เรายังไม่ทําถึงขนาดนั้นเลย
มันไม่เหมือนกัน
คราวนั้นเรารู้ว่าใครเป็นคนทํา
คราวนี้เราไม่รู้และไม่มีเวลาจะเสีย
เราต้องการองค์กรที่มีอํานาจ ของหน่วยงานบังคับใช้กฎหมาย
และหน่วยข่าวกรองรวมกันซึ่งทํางานในอเมริกา
คุณจะจับชาวบ้านตามถนนโดยไม่มีหมายศาล
ที่จริงแล้ว
นั่นเป็นหน้าที่คุณ
ผม...
ผมเลิกทํางานบริการสาธารณะแล้ว
เมื่อวานผมทําพลาดไป ผมไม่ได้ตั้งใจ
สิ่งเดียวที่สําคัญกว่าผลลัพธ์ที่รวดเร็ว
คือผลลัพธ์ที่ทุกคนเชื่อถือ
พวกเขาไว้ใจคุณ
ลองคิดดูนะ
ยังมีอะไรต้องคิดอีก
ทอม แยกหน้าเลี้ยวขวา เราจะไม่ไปสนามบิน
คิดอยู่แล้วว่าคุณต้องโทรมา
เป็นยังไงบ้าง เจเรมี่ ผมไปหาได้ไหม
ได้ แต่เราอยู่ในช่วงล็อกดาวน์
- คนอื่นๆ ต้องรอข้างนอก - ได้ แล้วเจอกัน
พ่ออัศวินขี่ม้าขาว
รู้กันถึงไหนแล้ว
ผมแปลกใจที่แอ็กเซียส ไม่ลงเรื่องนี้ในข่าวรอบเช้า
ถ้าผมเป็นคุณ ผมคงไม่ปฏิเสธเธอ ตั้งแต่ยังไม่ออกจากห้องทํางานรูปไข่
แหงล่ะ คุณอ่านสถานการณ์เก่งกว่าผม
"มัลเลนไม่เสียขวัญง่ายๆ"
คนที่นี่บางคนชอบพูดแบบนั้น
แค่ไม่กี่คนที่ยังจําคุณได้ เราลองรันแบบจําลองดูแล้ว
ระบบจะล่มอีก แต่จะไม่กลับมาเป็นปกติ
อีกนานแค่ไหนกว่าเราจะเห็น การกักตุนน้ํา ขุนศึกกระหายเลือด
และการตัดหัวเสียบประจาน
พวกเราเห็นพ้องกันว่าน่าจะอยู่ที่ 24 ถึง 28 วัน
ผมอยากรู้ว่าพวกคุณสงสัยใคร
และคุณพูดถูก ผมไม่เสียขวัญง่ายๆ
ผมก็หวังว่าจะเป็นอย่างนั้น ดูจากสิ่งที่ผมกําลังจะบอกคุณ
มาจัดการให้มันจบๆ ไปดีกว่า
จอร์จ
ผมคิดว่าคุณควรรู้ว่าเรื่องนี้...
ท่านประธานาธิบดี
ท่านครับ
ทุกอย่างเรียบร้อยดีไหม
เรียบร้อยดี ไปกันเถอะ
เขาว่ายังไงบ้าง
เอามือถือฉันมา
ร้านซักแห้งนิวเวย์ กรุณาฝากข้อความ
สวัสดีครับ ผมอยากนัดรับเสื้อคืนนี้ ขอเร็วที่สุดเท่าที่เป็นไปได้
นายได้เอา...
หยิบมาจากห้องทํางานคุณก่อนออกมาเมื่อเช้า
ดีมาก ขอบใจ
เผื่อว่าไม่ได้มีแค่ถ่ายรูป
ฟีลิกซ์ติดต่อกลับมาแล้ว เดี๋ยวจะส่งที่อยู่ไปให้ แต่ผมขอถอนตัว
ดีใจที่เจอคุณ
ดีใจที่เจอคุณ ฟลอเรนซ์
- สวัสดี เอลเลน - สวัสดี จอร์จ
ดีใจที่เจอคุณนะ
- สวัสดี - สวัสดีค่ะ
สมเป็นพ่อ
จัดงานเลี้ยงค็อกเทลกับคานาเป้ให้ชนชั้นนํา ระหว่างที่โลกกําลังลุกเป็นไฟ
แม่ของลูกควรได้ฉลอง
เราคิดว่าสิ่งสําคัญคือ เราต้องแสดงให้คนเห็นว่าเราไม่กลัว
คนต้องการสถานที่ที่จะได้อยู่กับเพื่อนฝูง
อยู่กับพ่อ
ถูกไหม
ยอมรับมาเถอะ คนพวกนี้ไม่ใช่เพื่อนแม่สักหน่อย
ก็แค่พวกที่อยากเลียแข้งเลียขาท่านผู้มีอํานาจ
สวัสดี ไมเคิล
พ่อนึกว่าจะมีเวลาอีกหน่อย ก่อนที่ข่าวจะแพร่ออกไป
ค่ะ สื่อทํางานเร็วขึ้น เทียบกับสมัยที่พ่อยังอยู่ในวงการ
โรเจอร์บอกว่าลูกจะโหวตคัดค้าน การจัดตั้งคณะกรรมการ
ถึงโหวตไปก็คงแพ้ แต่หนูต้องคัดค้าน การจัดตั้งคณะกรรมการอยู่แล้ว
ระบบฟาสซิสต์เฮงซวย
ไม่เอาน่า
ลูกก็รู้ว่ามันแค่ชั่วคราว
จนกว่าเราจะจัดการสถานการณ์ได้
พวกเผด็จการที่ยึดอํานาจก็พูดแบบนี้ทุกคน
อะไร ขอโทษนะคะ พ่อคิดจะรับงานนี้จริงๆ เหรอ
พ่อยังไม่ได้ตัดสินใจ
โอเค พ่อฟังหนูนะ ช่วยฟังหนูแป๊บหนึ่ง
สมมติว่าเรื่องทั้งหมดนี้มันเรียบง่ายมาก
โอเคไหม สมมติว่าเป็นฝีมือมอสโก หรือกองพิทักษ์ปฏิวัติ
หรือพวกนีโอนาซีที่ใช้คอมพิวเตอร์เป็น
จะเป็นใครก็ไม่สําคัญ จริงไหม เพราะใช่ว่าทุกคนจะต้องการคําตอบ
คนบางพวกเห็นวิกฤตการณ์แบบนี้
แล้วไม่อยากแก้ไข พวกเขาอยากใช้มันเป็นอาวุธ
พวกเขาจะให้พ่อเป็นประธานคณะกรรมการ
พวกเขากําลังบอกว่า "เอาปืนไป เหนี่ยวไกซะ"
เข้าใจแล้ว
พ่อดีใจที่ลูกมางานคืนนี้ มันมีความหมายกับพ่อกับแม่มาก
ท่านครับ ต้องขอโทษด้วย มีเรื่องสําคัญ
นาทานมาถึงแล้ว
โอเค พ่ออยากคุยต่อนะ เดี๋ยวพ่อมา
ค่ะ
รับเสื้อเหรอ
ขอบคุณที่มา
ไม่เป็นไร เพื่อนกันก็ต้องช่วยกันสิ
ได้ยินอะไรมาบ้าง
มันก็ขึ้นอยู่กับว่า
ฉันกําลังเปิดเผยข่าวกรอง ที่รวบรวมโดยมอสซาดกับรัฐบาลสหรัฐฯ
หรือแค่ซุบซิบกับเพื่อนวัยเกษียณ
นายก็รู้คําตอบอยู่แล้ว ฉันปิดปากเงียบเสมอ
หกเดือนที่ผ่านมา จีอาร์ยูส่งเงินให้แฮ็กเกอร์กลุ่มหนึ่ง
ที่อยู่ในนิวยอร์ก
ก็พวกหน้าเดิมๆ นั่นแหละ
พวกนี้หลอกติดแรนซัมแวร์ เจาะกระเป๋าเงินคริปโต
แล้วส่งเงินให้สถานกงสุลนิดหน่อย
เราคิดว่ามันเป็นวิธีที่ดี ที่จะหาเงินสําหรับทําปฏิบัติการอื่นๆ
และก่อความวุ่นวายตามปกติ
แบบที่เครมลินชอบยุยง
หัวหน้าของพวกมันใช้ชื่อว่าฟีลิกซ์
เมื่อสองสัปดาห์ก่อน
เราเริ่มได้ยินว่ามีคนกําลังสร้าง
ฟาร์มเซิร์ฟเวอร์ในบร็องซ์
พลังประมวลผลสูงมาก
เหมือนแบบที่ใช้ขุดบิตคอยน์จํานวนมหาศาล
หรือไม่ก็โจมตีทางไซเบอร์ครั้งใหญ่
เป็นอีกครั้งที่เราได้ยินชื่อฟีลิกซ์
- ดูเหมือนจะเป็นข่าวร้ายสําหรับรัสเซีย - ก็อาจจะ
ตรวจสอบหรือยัง
พยายามอยู่ ตรวจสอบอยู่
จอร์จ งานนี้น่ะ
พอถึงจุดหนึ่ง ฉันอาจจะติดต่อกลับมาหานายไม่ได้
เราก็รู้จักกันมานานหลายปี
พูดกันตรงๆ ดีกว่าเนอะ
แม่งเอ๊ย
- อเล็กซ์ - ให้ตายสิ
อะไร นี่คุณตามฉันเข้ามาเหรอ
เปล่า คือผมเห็นคุณเข้ามาข้างใน
ผมเลยคิดว่าบางที...
พอเลย
เมื่อกี้คุณบอกอะไรเขาเรื่องคณะกรรมการ
เพราะงั้นคุณถึงได้แอบตามฉันสินะ โอเค ดีใจที่ได้รู้ว่าคุณมันน่าสมเพช
ไม่ ผมจําเป็นต้องรู้
จะรู้ไปทําไม คุณจะได้โก่งค่าตัวอีกเหรอ
ฉันได้ยินเรื่องที่เพื่อนๆ คุณที่เป็นผู้จัดการกองทุน
ชอร์ตหุ้นสองวันก่อนการโจมตี
- จะบอกว่าพวกเขารู้ล่วงหน้าเหรอ - ฉันแค่บอกว่ามันน่าสงสัย
ว้าว
คุณเริ่มพูดจาเหมือน พวกบ้าทฤษฎีสมคบคิดในทีวีแล้ว
ฉันรู้ว่าเดี๋ยวนี้คุณไม่ค่อยมีงาน
แต่ฉันขอบอกเอาไว้เลยว่า คุณกําลังทําอะไรเกินตัว
เข้าใจไหม มากกว่าปกติ
และคุณก็ยังโกรธที่เขาบอกว่า คุณไม่พร้อมลงสมัครสินะ
ฉันหายโกรธตั้งแต่ตอนที่ ฉันชนะคู่แข่ง 23 คะแนน เป็นครั้งที่สอง
เขาต้องทํางานนี้
เขาคิดว่าโลกนี้ยังเหมือน สมัยที่เขาลงจากตําแหน่ง
ไม่ ผมว่าเขารู้ดีว่าทุกอย่างเปลี่ยนไปแล้ว
ไหนจะดรายเออร์ ไหนจะคนจากอีกพรรค
พวกนั้นไม่ใช่คนที่เขาเคยทํางานด้วย
ประเทศนี้ไม่เหมือนเดิมแล้ว
ถ้าเขากลับไป พวกนั้นได้ฉีกเขาเป็นชิ้นๆ แน่
- เฮคเตอร์ เปลี่ยนเพลงซิ - ครับ
- เปลี่ยนเพลง - อะไรนะครับ
เปลี่ยนเพลง
ขอโทษนะ ฉันคุยติดพันไปหน่อย น่าจะไปกันหมดแล้วล่ะ
เราน่าจะฉลองให้ใหญ่กว่านี้ รอให้คุณได้เป็นประธานศาลสูงสุดก่อนเถอะ
ไม่ต้องหรอก จอร์จ คุณคงเหนื่อยแย่แล้ว
คิดว่ายังไง
ไม่ต้องสงสัยเลย มันเป็นกับดักทางการเมือง
มิทเชลล์ต้องดําเนินการอย่างเด็ดขาด
และเธอรู้ว่ามีความเป็นไปได้สูง ที่คนครึ่งประเทศจะเกลียด
ใครก็ตามที่รับงานนี้
ผมจะหยุดเพราะเรื่องแค่นั้นไม่ได้
คุณเป็นตัวเลือกที่ฉลาด
ทุกคนบอกว่าอยากรู้ความจริง
แต่ความจริงคือ มันจะดีต่อทั้งสองพรรคมากกว่า
ถ้าพวกเขาจับมือใครดมไม่ได้
พวกเขาจะได้โทษอีกฝ่ายต่อไป
คุณวิเคราะห์ว่าอย่างนั้นเหรอ
เปล่า ลูกเราน่ะ เธอบอกว่าพวกเขาใช้วิกฤตเป็นอาวุธ
เราต่างก็รู้ดีว่าลูกชอบพูดเกินจริง
แต่ในกรณีนี้
ฉันว่ามันยังน้อยไปด้วยซ้ํา
คณะกรรมการนี้เป็นการเหยียบย่ํา เสรีภาพพลเมืองครั้งใหญ่ที่สุด
เท่าที่เคยมีมา
โอเค งั้นก็ได้คําตอบแล้ว ผมจะบอกมิทเชลล์ว่า "ผมไม่เอาด้วย"
นั่นคือสาเหตุที่คุณต้องรับงานนี้
พวกเขาสร้างอาวุธขึ้นมาแล้ว
คุณอยากให้ใครเป็นคนถือมันล่ะ
ว่าไง
ได้เรื่องแล้ว จอร์จ
นายต้องไม่เชื่อแน่ว่าเราเจออะไร
สะดวกคุยไหม นายต้องหาอะไรมาจด
ได้ รอแป๊บนะ
หลังจากผ่านร่างกฎหมายเมื่อตอนดึก
ประธานาธิบดีมิทเชลล์ลงนามรับรอง การจัดตั้งคณะกรรมการ
คาดว่าเขาจะประกาศการตัดสินใจ...
ในการแถลงข่าวที่จัดขึ้นอย่างเร่งรีบในเช้าวันนี้
สวัสดีครับ ทุกท่าน
เช้าวันนี้
พี่น้องประชาชนหลายพันคน ยังคงจัดพิธีศพให้ผู้เป็นที่รัก
เหยื่อของการโจมตีที่ชั่วร้ายและขี้ขลาด
ซึ่งนอกจากจะทําลาย ชีวิตและทรัพย์สินของเราแล้ว
ยังทําลายความรู้สึกปลอดภัย และตัวตนของเราด้วย
เมื่อตอนดึกของคืนที่ผ่านมา
รัฐสภาสหรัฐฯ ได้ลงคะแนนเสียง เห็นชอบอย่างท่วมท้น
ด้วยการสนับสนุนจากทั้งสองพรรค และประธานาธิบดีมิทเชลล์ได้ลงนาม
ในกฎหมายอนุมัติการจัดตั้งคณะกรรมการซีโร่เดย์
ด้วยความถ่อมตัวและความตั้งใจอันแรงกล้า
ผมตอบรับคําขอของประธานาธิบดีมิทเชลล์ ที่ให้ผมเป็นประธานคณะกรรมการ
ผมจะไม่ตัดสินขอบเขตของอํานาจที่ผมได้รับ
มันเป็นสิ่งที่ไม่เคยมีมาก่อน เช่นเดียวกับอันตรายในครั้งนี้
แต่ผมขอสาบานอย่างจริงจัง
ว่าเราจะใช้อํานาจก็ต่อเมื่อจําเป็นเท่านั้น
ผมมีเพื่อนเก่าคนหนึ่ง
เขาไม่อยู่บนโลกนี้แล้ว ชื่อของเขาคือจอห์น แฟลนากัน
พวกคุณบางคนคงเบื่อที่ต้องฟังเรื่องเขาอีกรอบ
แต่จอห์นเป็นเพื่อนรักของผม เขาสอนอะไรผมหลายอย่าง
หนึ่งในนั้นคือเราไม่มีสิทธิ์เลือกว่า เวลาของเราจะหมดลงเมื่อไหร่
ผมนึกว่าผมวางมือจากงานบริการสาธารณะแล้ว จะเรียกว่าผมได้สร้างชื่อแล้วก็ได้
แต่ในเมื่อผมได้รับการแต่งตั้ง เป็นประธานคณะกรรมการ
ผมจะทําทุกวิถีทาง เพื่อหาตัวคนที่อยู่เบื้องหลังเรื่องนี้
และผมสัญญาว่า
เราจะทําให้พวกมันต้องชดใช้ ขอบคุณ
อดีตอัยการมัลเลนมีชื่อเสียง ด้านความกล้าหาญและกัดไม่ปล่อย
ชื่อเสียงอันยอดเยี่ยม
ที่ยิ่งเพิ่มพูนในระยะเวลาสี่ปี ที่เขาดํารงตําแหน่งประธานาธิบดี
เป็นเรื่องยากที่ประชาชนจะรู้สึกว่า ทุกอย่างกลับเป็นปกติ
ผมคิดว่าการดึงมัลเลนมาช่วยเป็น...
ตัวเลือกที่สมบูรณ์แบบ และในหลายๆ แง่ เขาเป็นตัวเลือกเดียว
ไม่เข้ากับพรรคไหน ความสามารถในการสืบสวนระดับตํานาน
เขาเป็นคนเดียวที่เหมาะจะ ฝ่าดงระเบิดในโลกการเมืองและทําคดี
สืบหาว่าคนร้ายเป็นใคร ก่อนที่พวกเขาจะทําตามคําขู่
และโจมตีเราอีกครั้ง
เราจะไปถึงแมนฮัตตันภายใน 30 นาที เท่ากับถึงตอนหกโมงเช้าครับ
- จอร์จ - นายอยู่ไหน มีอะไร
ทุกอย่างที่ฉันบอกนายเมื่อคืนเป็นเรื่องจริง
เราคิดถูกแล้ว นั่นคือกุญแจที่จะไขเรื่องทั้งหมดนี่
นายต้อง...
นาทาน
รอก่อน เดี๋ยวผมมา ผมต้องไปหยิบของ
รอก่อน เลเจนด์ขอเวลาเดี๋ยว
ท่านครับ
ท่านครับ ทุกอย่างเรียบร้อยดีไหม
ท่านครับ
เปิดประตูด้วย
ท่านครับ ตอบด้วย
ท่าน
รหัสแดงที่เรือนเล็ก
เข้ามาเร็ว ทุกคน มีเหตุฉุกเฉินทางการแพทย์
นิค ที่กระทุ้งประตูล่ะ
มาเร็ว ทุกคน เร่งมือเข้า
เอาเลย
(ใครฆ่าแบมบี้)
(แบมบี้ตายแล้ว ฉันฆ่าแบมบี้เหรอ จอร์จฆ่าแบมบี้)
ท่านครับ เป็นอะไรหรือเปล่า
มีคนแอบเปิดตู้เซฟแล้วสับเปลี่ยนสมุด
ท่านครับ เป็นไปไม่ได้หรอก
ท่านครับ เป็นอะไรหรือเปล่า
ท่านครับ
เขาจะไปไหน
มีความเป็นไปได้ไหมว่า
มีคนแอบเข้าไปในห้องทํางานของเขา
- ผมไม่เห็น... - ไม่มีใครเข้าไปหรอก
แล้วเขาจะกุเรื่องแบบนี้ทําไม
เฮคเตอร์ มีใครเข้าไปใน ห้องทํางานผมหรือเปล่า
ท่านทําพวกเราใจหายหมด
คุณเป็นใคร
- คุณเป็นใคร - ใครเป็นใครครับ
แกเป็นใคร ไม่ต้องมาถามว่าใครเป็นใคร แกนั่นแหละเป็นใคร
เฮคเตอร์อยู่ไหน
จอร์จ เลิกโวยวายได้แล้ว
คุณสบายดีหรือเปล่า มีเรื่องอะไรกัน
- นี่ใคร - จอร์จ ใจเย็นๆ
เฮคเตอร์อยู่ไหน
เฮคเตอร์เกษียณไปห้าปีแล้ว
อะไรนะ
นั่นเวย์น
เฮคเตอร์เกษียณแล้ว
จอร์จ
คําบรรยายโดย ณิชา อ้นเอี่ยม